Manuel Sánchez Hermida

Manuel Sánchez Hermida, nado en Ferrol en 1888 e finado na mesma cidade en abril de 1940,El Correo Gallego, 12-4-1940, p. 2. foi un dramaturgo galego.

Traxectoria
miniatura|Mal de moitos, Ferrol, 1915.
Foi ebanista e estudou Debuxo e Xeometría na Escola de Artes e Oficios de Ferrol con Euxenio Charlón. Despois traballou na Sociedad Española de Construcción Naval. Formouse con Charlón na Escola Dramática Galega fundada por Eduardo Sánchez Miño en 1908. Compuxo con el sainetes satíricos e pezas teatrais, normalmente escritos para ser interpretados por eles mesmos. Varias das súas obras son coñecidas como “parrafeos”. Utilizaron un galego coloquial e festivo, pero non exento de cultismos. Participou na fundación da Irmandade da Fala de Ferrol e na do Real Coro Toxos e Froles.

 Obras 
Como obras máis destacadas figuran: Mal de moitos, Trato a cegas, Axúdate e O que non sabe mañas (O Menciñeiro)O que non sabe mañas e O Menciñeiro son dous títulos da mesma obra. Levou o nome de O que non sabe mañas na primeira representación e O Menciñeiro a partir da segunda., estreadas entre os anos 1915 e 1925.

Permanecen inéditas Calquera entende este enredo, Nocturno periodístico, Polo pan baila o can e !Ai se mandáramos nós.

 Vida persoal 

Casou con Dolores Díaz e foi pai de Manuel, Luis, Salvador, Miguel Ángel e Joaquín Sánchez Díaz.
 Notas 

Notas

 Véxase tamén 

 Bibliografía 











 Outros artigos 
 Euxenio Charlón
 I Asemblea Nacionalista
 Literatura galega do período intersecular

Categoría:Dramaturgos en lingua galega
Categoría:Nados en Ferrol
Categoría:Nados en 1888
Categoría:Finados en 1940
Categoría:Actores de teatro de Galicia
Categoría:Escritores de Galicia en lingua galega
Categoría:Escritores de Galicia coa obra no dominio público